# **Norēķinu kārtība**

**COVID-19 vakcinācijas pakalpojumu sniedzējiem**

1. DIENESTS apmaksā Vadības informācijas sistēmā izveidotus rēķinus.
2. Līdz katra mēneša 12.datumam DIENESTS, pamatojoties uz IZPILDĪTĀJA ievadīto medicīniskās uzskaites dokumentu informāciju, izveido rēķinu Vadības informācijas sistēmā par iepriekšējā mēnesī sniegtajiem pakalpojumiem programmā “AP83 - Covid-19 vakcinācijas kabineta pakalpojumi”, ko atbilstoši normatīvam regulējumam apmaksā no līdzekļiem neparedzētiem gadījumiem.
3. IZPILDĪTĀJS 2 (divu) darba dienu laikā pēc šī Līguma pielikuma 2.punktā noteiktā datuma Vadības informācijas sistēmā izskata izveidoto rēķinu un par konstatētajām neatbilstībām informē DIENESTU.
4. Trešajā darba dienā pēc šī Līguma pielikuma 3.punktā noteiktā datuma DIENESTS apstiprina izveidoto rēķinu, uzliekot pazīmi “MA”- maksātāja apstiprināts un „PA”- piegādātāja apstiprināts.
5. Norēķini par 2. punktā minētiem pakalpojumiem tiek veikti ne vēlāk kā 15 (piecpadsmit) kalendāro dienu laikā pēc Finanšu ministrijas rīkojuma par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” izdošanas.
6. Ja pēc norēķinu veikšanas DIENESTA teritoriālā nodaļa konstatē, ka kļūdaini veikusi samaksu IZPILDĪTĀJAM:
   1. gadījumā, ja apmaksātajā rēķinā par iepriekšējo periodu bijusi kļūda, DIENESTS veic nākamā rēķina korekciju ar manuālā akta palīdzību, manuālā akta apraksta sadaļā norādot labojuma iemeslus;
   2. gadījumā, ja DIENESTS apmaksājis lielāku summu nekā norādīta rēķinā, DIENESTS IZPILDĪTĀJU rakstiski informē par pārmaksas iemeslu un piedāvā pārmaksātās summas ieturējuma grafiku.
7. DIENESTS var veikt IZPILDĪTĀJAM avansa maksājumu, ja Vadības informācijas sistēmā tiek izstrādāts tehniskais risinājums, kura dēļ DIENESTS nevar sagatavot rēķinus šīs kārtības norādītajos termiņos par 2. punktā minētiem pakalpojumiem.